Virdžīnu salu nacionālais parks
Virdžīnu salu nacionālais parks (angļu: Virgin Islands National Park) ir 1956. gadā izveidots nacionālais parks ASV Virdžīnās. Aizņem apmēram 60% ASV Virdžīnu trešās lielākās salas Sentdžonas un gandrīz visu Haselas salu iepretim ASV Virdžīnu galvaspilsētai Šarlotei Amālijai. Nacionālais parks pazīstams kā niršanas un snorkelēšanas vieta, izveidotas pastaigu takas pa tropiskajiem mežiem.